পশ্চিমবঙ্গ মাদ্রাসা শিক্ষা পর্ষদ
পশ্চিমবঙ্গ মাদ্রাসা শিক্ষা পর্ষদ বা ওয়েস্ট বেঙ্গল বোর্ড অফ মাদ্রাসা এডুকেশন হল ভারতের পশ্চিমবঙ্গের অধিভুক্ত এবং স্বীকৃত মাদ্রাসাগুলির জন্য রাজ্য সরকার পরিচালিত স্বায়ত্তশাসিত পরীক্ষার কর্তৃপক্ষ। সম্ভবত ভারতের প্রাচীনতম প্রাক-মাধ্যমিক বোর্ডগুলির মধ্যে এটিই একমাত্র মাদ্রাসা বোর্ড, যা ভারত সরকার কর্তৃক স্বীকৃত। ভারতীয় সরকার স্বীকৃত আলিয়া মাদ্রাসায় প্রথম থেকে দশম শ্রেণী পর্যন্ত চলমান সিনিয়র মাদ্রাসাগুলোকে আলিম মাদ্রাসা বলা হয় এবং প্রথম থেকে দ্বাদশ শ্রেণী পর্যন্ত মাদ্রাসাগুলোকে ফাজিল মাদ্রাসা বলা হয়। এই শিক্ষা পর্ষদটি ১৯২৭ সালে প্রতিষ্ঠিত হয়েছিলো। বর্তমানে এই পর্ষদের প্রেসিডেন্টের নাম মোঃ ফজলে রাব্বি।